CELEX: 32002R2137
Language: el
Date: 2002-11-29 00:00:00
Title: Κανονισμός (ΕΚ) αριθ. 2137/2002 της Επιτροπής, της 29ης Νοεμβρίου 2002, για την τροποποίηση του κανονισμού (EK) αριθ. 2789/1999 για τον καθορισμό των προδιαγραφών εμπορίας που εφαρμόζονται για τα επιτραπέζια σταφύλια

Avis juridique important

|

32002R2137

Κανονισμός (ΕΚ) αριθ. 2137/2002 της Επιτροπής, της 29ης Νοεμβρίου 2002, για την τροποποίηση του κανονισμού (EK) αριθ. 2789/1999 για τον καθορισμό των προδιαγραφών εμπορίας που εφαρμόζονται για τα επιτραπέζια σταφύλια  

Επίσημη Εφημερίδα αριθ. L 325 της 30/11/2002 σ. 0030 - 0032

Κανονισμός (ΕΚ) αριθ. 2137/2002 της Επιτροπήςτης 29ης Νοεμβρίου 2002για την τροποποίηση του κανονισμού (EK) αριθ. 2789/1999 για τον καθορισμό των προδιαγραφών εμπορίας που εφαρμόζονται για τα επιτραπέζια σταφύλιαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (EK) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (EK) αριθ. 545/2002(2), και ιδίως το άρθρο 2 παράγραφος 2,Εκτιμώντας τα ακόλουθα:(1) Ο κανονισμός (EK) αριθ. 2789/1999 της Επιτροπής(3), όπως τροποποιήθηκε τελευταία από τον κανονισμό (EK) αριθ. 716/2001(4), καθόρισε στο παράρτημά του τις διατάξεις όσον αφορά την ποιότητα, τη διαμέτρηση και τις ανοχές όσον αφορά τα επιτραπέζια σταφύλια.(2) Για λόγους διαφάνειας στη διεθνή αγορά, πρέπει να ληφθεί υπόψη η προδιαγραφή που συστάθηκε για τα επιτραπέζια σταφύλια από την ομάδα εργασίας τυποποίησης των φθαρτών τροφίμων και προώθησης της ποιότητας της οικονομικής επιτροπής για την Ευρώπη των Ηνωμένων Εθνών (ΕΟΚ/ΟΗΕ). Δεδομένου ότι η προδιαγραφή αυτή τροποποιήθηκε επανειλημμένως κατά τα δύο τελευταία έτη πρέπει να ενημερωθεί η εν λόγω κοινοτική προδιαγραφή.(3) Το στάδιο ωριμότητας και κατά συνέπεια η γευστική ποιότητα των επιτραπέζιων σταφυλιών σχετίζεται απευθείας με την περιεκτικότητα σε ζάχαρη, καθώς και με τη σχέση μεταξύ της οξύτητας και της περιεκτικότητας σε ζάχαρη, που διαπιστώθηκε για τα εν λόγω προϊόντα. Προκειμένου να αποφευχθεί να διατίθενται στο εμπόριο σταφύλια ανεπαρκούς ποιότητας, πρέπει να καθοριστούν οι ελάχιστες τιμές περιεκτικότητας σε ζάχαρη, καθώς και η γενική απαίτηση σχετικά με τη σχέση ζάχαρης-οξύτητας.(4) Οι διατάξεις όσον αφορά τη διαμέτρηση των επιτραπέζιων σταφυλιών έχουν καταστεί πολύπλοκες, δεδομένου ότι υπάρχουν τρεις κατάλογοι ποικιλιών που εμφαίνονται στο προσάρτημα της προδιαγραφής. Για να απλουστευθεί το κείμενο αυτό πρέπει να απαλειφθούν οι δύο από τους τρεις καταλόγους ποικιλιών.(5) Πρέπει, συνεπώς, να τροποποιηθεί ο κανονισμός (ΕΚ) αριθ. 2789/1999.(6) Για να εφαρμοστούν οι διατάξεις του παρόντος κανονισμού οι επιχειρηματίες πρέπει να προβούν σε ορισμένες τεχνικές προσαρμογές κυρίως των εγκαταστάσεων συσκευασίας. Ο παρών κανονισμός πρέπει, συνεπώς, να εφαρμοσθεί μετά από ικανοποιητική περίοδο που θα ακολουθήσει την ημερομηνία ενάρξεως ισχύος του.(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης νωπών οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (EK) αριθ. 2789/1999 τροποποιείται σύμφωνα με το παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του τρίτου μήνα που έπεται αυτού της ενάρξεως ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 29 Νοεμβρίου 2002.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 84 της 28.3.2002, σ. 1.(3) ΕΕ L 336 της 29.12.1999, σ. 13.(4) ΕΕ L 100 της 11.4.2001, σ. 9.ΠΑΡΑΡΤΗΜΑΤο παράρτημα του κανονισμού (EK) αριθ. 2789/1999 τροποποιείται ως εξής:1. Στον τίτλο II (Διατάξεις που αφορούν την ποιότητα) σημείο Α (Ελάχιστα χαρακτηριστικά), το πέμπτο εδάφιο αντικαθίσταται από το ακόλουθο κείμενο:Ο καρπός πρέπει να είναι τέτοιος ώστε ο χυμός από τις ρώγες πρέπει να έχει δείκτη διαθλάσεως που αντιστοιχεί τουλάχιστον σε:- 12ο Brix για τις ποικιλίες Alphonse Lavallée, Cardinal και Victoria,- 13ο Brix για όλες τις άλλες ποικιλίες με γίγαρτα,- 14ο Brix για όλες τις αγίγαρτες ποικιλίες.Επιπλέον, όλες οι ποικιλίες πρέπει να έχουν ικανοποιητική σχέση ζάχαρη-οξύτητα.Η ανάπτυξη και η κατάσταση των επιτραπέζιων σταφυλιών πρέπει να είναι τέτοια ώστε να επιτρέπει:- να αντέχουν στην μεταφορά και τη μεταχείριση και- να φθάνουν στον τόπο προορισμού σε ικανοποιητική κατάσταση.2. Ο τίτλος III (διατάξεις που αφορούν τη διαμέτρηση) τροποποιείται ως εξής:α) Στο δεύτερο εδάφιο ο πίνακας αντικαθίσταται από τον ακόλουθο πίνακα:">ΘΕΣΗ ΠΙΝΑΚΑ>"β) το τρίτο, τέταρτο και πέμπτο εδάφιο απαλείφονται.3. Στο τίτλο IV (Διατάξεις που αφορούν τα όρια ανοχής), σημείο Β (Όρια ανοχής διαμετρήματος), προστίθεται το ακόλουθο σημείο:iii) Κατηγορίες Extra, I και II: κάθε συσκευασία που προορίζεται για την απευθείας πώληση στον καταναλωτή και δεν υπερβαίνει καθαρό βάρος 1 kg, μπορεί να περιέχει ένα τσαμπί μικρότερο των 75 g για να προσαρμοστεί το βάρος, με την προϋπόθεση ότι το τσαμπί πληροί όλες τις άλλες απαιτήσεις της εν λόγω κατηγορίας.4. Το προσάρτημα αντικαθίσταται από το ακόλουθο κείμενο:"ΠροσάρτημαΕξαντλητικός πίνακας των μικρόρωγων ποικιλιών>ΘΕΣΗ ΠΙΝΑΚΑ>"